  Туспуктэм: Ижкар администрацилэн пресс-службаез Майя Бывальцева Ижкарын выль ар тылъёсты ошылыны кутскизы. Оглом 614 пиштӥсь чеберъянъёс юнматозы. Со сярысь кар администрацилэн пресс-службаез ивортӥз. Пӧртэм лымыпырыос, кизилиос, чукъёс но пульыос Пушкинской, Киров, Горький, Наговицын, Лихвинцев нимо, Советской, Коммунаръёслэн, Красногеройской ульчаосын, Северной пролкаын кылдозы. Озьы ик яркыт иллюминаци Вормон скверын, Малпанъёсъя паркын, Крым аллеяын, Металлургъёслэн, Егит кузпалъёслэн, Драгуновлэн, Гогольлэн, Татьяналэн, Кудинов нимо скверъёсын луоз. Энергетикъёс Ижкар администрацилэн юртэз азьысь пуспуос вылэ гриляндаос ошылӥзы ни, озьы ик Шуваловлэн но Гогольлэн скверазы кызъёсты чеберъялозы но югдытозы. Котьку сямен Шор площадьын 20 метръем выль ар кыз пуктозы, йӧ городок лэсьтозы. Тодэ вайытом, азьвылгес карлэн тӧроез Олег Бекмеметьев вераз, туэ выль иллюминаци уз басьтэ, фейерверкъёсын шулдыръяськонъёс уз луэ шуыса. Но пиналъёс понна выль ар ужрадъёс радъяськозы. Тегъёс: Выльар Ижкар  